b'\n_START_ARTICLE_\nPolyommatini i snever forstand\n_START_SECTION_\nUtseende\n_START_PARAGRAPH_\nDe fleste bl\xc3\xa5vinger har bl\xc3\xa5 eller brunlig farge p\xc3\xa5 vingenes overside, og litt gr\xc3\xa5bl\xc3\xa5 kropp og vingeunderside, ofte med svarte og oransje flekker. Hannene har vanligvis den sterkeste bl\xc3\xa5fargen, mens hunner ofte er litt mer brunlige enn hannene. Men enkelte arter er mer brun enn bl\xc3\xa5, slik som brun bl\xc3\xa5vinge.\n_START_SECTION_\nLarven\n_START_PARAGRAPH_\nLarven har generelt tykk hud og er ganske hardf\xc3\xb8re.  Bl\xc3\xa5vingelarvene er forholdsvis korte og trinne, og har korte, stive h\xc3\xa5r.\n_START_SECTION_\nVingeundersider hos norske arter\n_START_PARAGRAPH_\nMange av bl\xc3\xa5vingene er ganske like. Vingeoversidene har farger fra bl\xc3\xa5tt til brunt, og det kan v\xc3\xa6re vanskelig \xc3\xa5 skille mellom de ulike artene. Vingeundersidene har derimot flere kjennetegn, eller forskjeller mellom artene.\n_START_SECTION_\nLevevis\n_START_PARAGRAPH_\nVingene holdes sammenlagt opp og ut fra kroppen, og  vingeundersiden gir sommerfuglen en viss kamuflasje og beskyttelse. _NEWLINE_Voksne glansvinger lever av nektar de suger opp fra blomstene p\xc3\xa5 ulike planter (urter). Sugesnabelen, p\xc3\xa5 hodets underside, gir sommerfuglen mulighet til \xc3\xa5 n\xc3\xa5 inn i dype blomster for \xc3\xa5 suge til seg nektar. Sugesnabelen gj\xc3\xb8r at sommerfugler er avhengig av flytende f\xc3\xb8de.\n_START_SECTION_\nLarvene\n_START_PARAGRAPH_\nLarven lever som plantespiser p\xc3\xa5 ulike urter, busker og tr\xc3\xa6r. _NEWLINE_Mange arter lever i samspill (symbiose) med maur.  Bl\xc3\xa5vingelarven utskiller et sukkerholdig stoff og aminosyrer, kalt  honningdugg, fra en kjertel p\xc3\xa5 bakkroppens sjuende ledd. Maur tiltrekkes og spiser dette stoffet, samtidig gir dette sommerfugllarven en viss beskyttelse, i noen tilfeller forer de ogs\xc3\xa5 larvene.\n_START_SECTION_\nUtbredelse\n_START_PARAGRAPH_\nBl\xc3\xa5vinger finnes p\xc3\xa5 alle kontinenter, unntatt i Antarktis og Arktis.'